ᠨᠠᠢᠮᠠᠨ ᠬᠤᠰᠢᠭᠤᠨ ᠤ ᠠᠷᠠᠳ ᠤᠨ ᠲᠠᠭᠤᠣ ︽ᠬᠠᠨᠳᠠᠷᠮ᠎ᠠ︾ ᠶᠢᠨ ᠲᠣᠬᠠᠢ
ᠮᠣᠩᠭᠤᠯ ᠦᠨᠳᠣᠰᠣᠳᠡᠨ ᠤ ᠣᠷᠴᠢᠨ ᠴᠠᠭ ᠤᠨ ᠭᠠᠷᠮᠠᠭᠠᠢ ᠡᠷᠳᠡᠮᠳᠡᠨ᠂ ᠲᠠᠪᠰᠢᠩᠭᠤᠢ ᠪᠣᠳᠣᠯᠭᠠᠳᠠᠨ ᠯᠣᠪᠰᠠᠩᠴᠦ᠋ᠢᠳᠡᠨ ᠤ ︽ᠮᠣᠩᠭᠤᠯ ᠤᠨ ᠵᠠᠩ ᠠᠭᠠᠯᠢ ᠶᠢᠨ ᠣᠶᠢᠯᠠᠪᠣᠷᠢ︾ ᠶᠢᠨ ᠵᠢᠷᠭᠤᠳᠣᠭᠠᠷ ᠲᠡᠪᠳᠡᠷ ᠤᠨ ︽ ᠡᠷᠳᠡ ᠡᠳᠣᠭᠡ ᠶᠢᠨ ᠲᠠᠭᠤᠯᠠᠯ ᠤᠨ ᠵᠦᠢᠯ︾ ᠳᠤ᠄ ︽ᠲᠦᠷᠣᠭ᠍ᠰᠡᠨ ᠭᠠᠵᠠᠷ ᠴᠢᠨᠣ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠲᠦᠮᠡᠳ ᠪᠠᠶᠢᠰᠠ ᠶᠢᠨ ᠬᠤᠰᠢᠭᠤᠨ ᠬᠡᠯᠡᠣ ᠣᠢ \ ᠲᠦᠪᠡᠭᠳᠡᠵᠣ ᠣᠴᠠᠷᠠᠭᠰᠠᠨ ᠭᠠᠵᠠᠷ ᠴᠢᠨᠣ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠨᠠᠢᠮᠠᠨ ᠬᠤᠰᠢᠭᠤᠨ ᠤ ᠨᠠᠮᠵᠢᠯ ᠵᠠᠯᠠᠨ ᠨᠢ ᠳᠤ ᠣᠢ \ ᠠᠪᠠᠯᠢ ᠡᠷ᠎ᠡ ᠪᠠᠨ ᠠᠯᠠᠭᠤᠯᠴᠢᠬᠡᠳ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠠᠮᠣᠷ ᠰᠠᠶᠢᠬᠠᠨ ᠵᠢᠷᠭᠠᠨ ᠰᠠᠭᠤᠨ ᠬᠠᠨᠳᠠᠨ ᠰᠠᠨᠠᠪᠠ ᠣᠢ \ ᠠᠮᠣᠷ ᠰᠠᠶᠢᠬᠠᠨ ᠵᠢᠷᠭᠠᠨ ᠰᠠᠭᠤᠨ᠎ᠠ᠃ ᠠ ᠣᠢ ᠬᠠᠨᠳᠠᠷᠠᠮᠠ \ ᠠᠯᠪᠠᠨ ᠭᠠᠵᠠᠷ ᠤᠨ ᠲᠦᠰᠢᠮᠡᠯ ᠨᠣᠶᠠᠨ ᠰᠢᠬᠦᠬᠦ ᠪᠣᠯᠪᠠ ᠣᠢ᠃ ᠭᠠᠨᠭ᠌ ᠯᠢᠶᠠᠨ ᠴᠠᠭᠠᠰᠣ ᠪᠠᠷ ᠪᠠᠭᠯᠠᠭᠰᠠᠨ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠭᠠᠯ ᠣᠯᠠᠭᠠᠨ ᠲᠠᠢ ᠶᠠᠨ ᠳ᠋ᠠᠮᠣᠣ ᠣᠢ᠃ ᠠᠷᠭ᠎ᠠ ᠠᠪᠴᠣ ᠡᠷ᠎ᠡ ᠪᠠᠨ ᠠᠯᠠᠵᠣ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠠᠮᠢᠳᠣ ᠶᠢᠨ ᠵᠢᠷᠭᠠᠯ ᠣᠢ \ ᠦᠬᠦᠭᠰᠡᠨ ᠴᠢᠳᠬᠦᠷ ᠴᠢᠨᠣ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠰᠠᠬᠢᠭᠤᠯᠰᠣᠨ ᠪᠣᠯᠣᠨ᠎ᠠ ᠤᠤ ᠣᠢ᠃ ᠭᠠᠨᠭ᠍ᠳᠡᠮᠣᠷ ᠠᠵᠢ ᠯᠤᠭ᠎ᠠ ᠰᠠᠭᠤᠶ᠎ᠠ ᠬᠡᠳᠡᠯ᠎ᠡ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠭᠠᠯᠠᠪ ᠲᠤ ᠦᠬᠡᠢ ᠬᠡᠷᠡᠭ ᠴᠢᠨᠣ ᠭᠠᠷᠴᠣ ᠢᠷᠡᠪᠡ ᠣᠢ᠃ ᠴᠡᠴᠡᠨ ᠭᠤᠸ᠎ᠠ᠂ ᠨᠠᠷᠠᠨ ᠭᠤᠸ᠎ᠠ ᠬᠤᠶᠠᠷ ᠡᠬᠡᠴᠢ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠴᠠᠭᠠᠵᠠ ᠶᠢᠨ ᠭᠠᠵᠠᠷ ᠠᠪᠠᠴᠢᠬᠤ ᠨᠢ ᠣᠢ᠃ ᠴᠠᠭᠠᠵᠠ ᠶᠢ ᠪᠠᠷᠢᠭᠰᠠᠨ ᠨᠣᠶᠠᠳ ᠴᠢᠷᠠᠢ ᠪᠠᠷᠢᠨ᠎ᠠ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠴᠠᠭᠠᠵᠠ ᠶᠣᠰᠣᠭᠠᠷ ᠴᠢᠮᠠᠢᠢ ᠶᠠᠭᠠᠬᠢᠳᠠ ᠶᠠᠭᠠᠬᠢᠬᠤ ᠴᠦ ᠦᠬᠡᠢ ᠣᠢ᠃ ᠠᠯᠪᠠᠨ ᠤ ᠭᠠᠵᠠᠷ ᠠᠪᠠᠴᠢᠬᠤᠯᠠᠷ ᠨᠢ ᠣᠢ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠠᠰᠠᠭᠤᠬᠤ ᠲᠦᠰᠢᠮᠡᠳ ᠠᠮᠠ ᠪᠠᠷᠢᠨ᠎ᠠ ᠣᠢ᠃ ᠠᠯᠢ ᠭᠠᠵᠠᠷ ᠤᠨ ᠠᠳᠠ ᠴᠢᠮᠣᠣ ᠪᠣᠷᠬᠠᠨ ᠴᠢᠮᠣᠣ ᠴᠢ᠂ ᠠ ᠣᠢ ᠬᠠᠨᠳᠠᠷᠠᠮᠠ \ ᠵᠢᠷᠣᠭᠰᠠᠨ ᠴᠢᠮᠣᠣ ᠴᠢ᠂ ᠲᠦᠷᠣᠭ᠍ᠰᠡᠨ ᠴᠢᠮᠣᠣ ᠴᠢ᠃ ᠠᠯᠢ ᠠᠯᠪᠠᠨ ᠪᠣᠯᠪᠠᠴᠣ ᠠᠰᠠᠭᠤᠬᠤ ᠦᠬᠡᠢ ᠣᠢ \ ᠠ ᠣᠢ ᠬᠠᠨᠳᠠᠷᠠᠮᠠ \ ᠲᠡᠭᠡᠳᠣ ᠲᠡᠭᠷᠢ ᠠᠶᠢᠯᠠᠳᠬᠤ ᠪᠣᠯᠠᠢ ᠪᠦᠷᠢᠨᠳᠣ ᠵᠠᠰᠠᠭᠴᠢ᠃︾ ᠬᠡᠵᠣ ᠪᠦᠷᠢᠨ ᠪᠦᠳᠣᠨ ᠲᠠᠭᠤᠣ ᠶᠢ ᠪᠢᠴᠢᠭᠰᠡᠨ ᠪᠦᠬᠡᠳ᠂ ︽ᠡᠨᠡ ᠲᠠᠭᠤᠯᠠᠯ ᠪᠣᠯᠪᠠᠰᠣ ᠴᠢᠩ ᠣᠯᠣᠰ ᠤᠨ ᠬᠠᠭᠠᠨ ᠤ ᠦᠶ᠎ᠡ ᠭᠠᠷᠣᠭᠰᠠᠨ ᠲᠠᠭᠤᠯᠠᠯ ᠪᠤᠢ᠃ ︵ᠬᠠᠨᠳᠠᠷᠠᠮᠠ︶ ᠬᠠᠷᠠᠴᠢᠨ ᠤ ᠪᠠᠷᠠᠭᠤᠨ ᠲᠦᠮᠡᠳ ᠬᠤᠰᠢᠭᠤ ᠬᠠᠷ᠎ᠠ ᠬᠤᠳᠠ ᠶᠢᠨ ᠭᠠᠵᠠᠷ ᠲᠦᠷᠣᠭ᠍ᠰᠡᠨ ᠬᠦᠮᠣᠨ᠂ ᠨᠠᠢᠮᠠᠨ ᠬᠤᠰᠢᠭᠤᠨ ᠤ ᠨᠠᠮᠵᠢᠯ ᠵᠠᠯᠠᠨ ᠳᠤᠷ ᠦᠰᠣ ᠬᠤᠯᠪᠣᠭᠰᠠᠨ ᠠᠵᠣᠭᠤ᠃ ᠡᠨᠡ ᠬᠠᠨᠳᠠᠷᠠᠮᠠ ᠶᠢ ᠲᠦᠷᠣᠬᠦ ᠴᠠᠭ ᠡᠬᠡ ᠶᠢᠨ ᠵᠡᠬᠦᠳᠣᠯᠡᠭᠰᠡᠨ ᠪᠣᠯᠪᠠᠰᠣ᠂ ᠲᠡᠭᠷᠢ ᠠᠴᠠ ᠨᠢᠬᠡᠨ ᠵᠣᠯᠠ ᠪᠠᠭᠤᠵᠣ ᠢᠷᠡᠭᠡᠳ ᠡᠪᠣᠷ ᠲᠡᠭᠡᠷ᠎ᠡ ᠠᠪᠠᠢ ᠬᠡᠮᠡᠨ ᠵᠡᠬᠦᠳᠣᠯᠡᠵᠣ ᠬᠠᠨᠳᠠᠷᠠᠮᠠ ᠶᠢ ᠲᠦᠷᠣᠪᠡᠢ ᠃ ᠡᠨᠡ ᠬᠠᠨᠳᠠᠷᠠᠮᠠ ᠶᠢᠨ ᠦᠡᠭᠭᠡ ᠵᠢᠰᠣ ᠬᠡᠳᠣᠷᠭᠡᠢ ᠦᠵᠡᠰᠬᠦᠯᠠᠩ ᠪᠣᠢ᠂ ᠬᠤᠵᠢᠮ ᠠᠨᠤ᠂ ᠭᠠᠨᠭ᠍ᠳᠡᠮᠣᠷ ᠬᠡᠮᠡᠬᠦ ᠬᠦᠮᠣᠨ ᠯᠤᠭ᠎ᠠ ᠬᠠᠨᠢᠯᠠᠵᠣ ᠦᠪᠡᠷᠣᠨ ᠡᠷ᠎ᠡ ᠨᠠᠮᠵᠢᠯ ᠵᠠᠯᠠᠨ ᠢᠶᠠᠨ ᠬᠤᠷᠭᠤᠭᠰᠠᠨ ᠳᠤ᠂ ᠬᠤᠶᠠᠷ ︵ᠬᠠᠳᠠᠮ︶ ᠡᠭᠡᠴᠢ ᠢᠨᠣ᠂ ᠲᠡᠬᠦᠣ ᠨᠠᠮᠵᠢᠯ ᠤᠨ ᠠᠮᠢ ᠶᠢ ᠨᠡᠬᠡᠵᠣ ᠠᠯᠪᠠᠨ ᠶᠠᠮᠣᠨ ᠤ ᠠᠯᠢ ᠭᠠᠵᠠᠷ ᠠᠪᠠᠴᠢᠵᠣ ᠵᠠᠭᠠᠯᠳᠣᠪᠠᠴᠣ ᠴᠦᠮ ᠬᠠᠨᠳᠠᠷᠠᠮᠠ ᠶᠢᠨ ᠲᠦᠷᠣᠭ᠍ᠰᠡᠨ ᠰᠠᠶᠢᠬᠠᠨ ᠢ ᠭᠠᠶᠢᠬᠠᠵᠣ ᠰᠢᠳᠭᠡᠬᠦ ᠦᠬᠡᠢ ᠪᠦᠬᠡᠳ ᠬᠡᠳᠡᠷᠬᠦ ᠬᠠᠷᠢᠨ ᠬᠠᠨᠳᠠᠷᠠᠮᠠ ᠶᠢ ᠵᠣᠪᠠᠭᠠᠬᠤ ᠦᠬᠡᠢ ᠬᠠᠷᠠᠭᠠᠯᠵᠠᠮᠣᠢ᠃ ᠬᠤᠶᠠᠷ ᠡᠭᠡᠴᠢ ᠠᠷᠭ᠎ᠠ ᠮᠣᠬᠤᠵᠣ ᠿᠧ ᠾᠧ ᠶᠢᠨ ᠬᠤᠰᠢᠭᠤ ᠵᠠᠬᠢᠷᠣᠭᠴᠢ ᠰᠠᠶᠢᠳ ᠲᠤᠷ ᠮᠡᠳᠡᠬᠦᠯᠣᠨ ᠵᠠᠷᠭᠤ ᠬᠢᠪᠡᠴᠣ ᠪᠠᠰᠠᠴᠣ ᠨᠢᠬᠡᠨ ᠠᠳᠠᠯᠢ ᠣᠯᠠᠮ ᠮᠣᠩᠭᠤᠯ ᠵᠠᠰᠠᠭ ᠠᠴᠠ ᠰᠠᠶᠢᠬᠠᠨ ᠬᠠᠷᠠᠭᠠᠯᠵᠠᠮᠣᠢ᠃ ᠬᠤᠶᠢᠨ᠎ᠠ ᠭᠠᠨᠭ᠍ᠳᠠᠮᠣᠷ ᠢ ᠠᠯᠠᠵᠣ ᠳ᠋ᠠᠬᠢᠵᠣ ᠬᠠᠨᠳᠠᠷᠠᠮᠠ ᠶᠢ ᠵᠠᠭᠠᠯᠳᠣᠬᠤ ᠴᠠᠭ᠂ ᠬᠠᠨᠳᠠᠷᠠᠮᠠ ᠦᠪᠡᠷᠢᠶᠡᠨ ᠬᠤᠣᠷ ᠢᠳᠡᠵᠣ ᠦᠬᠦᠪᠡᠢ᠃ ᠲᠡᠶᠢᠮᠣ ᠶᠢᠨ ᠲᠣᠯᠠ ᠡᠨᠡ ᠬᠠᠨᠳᠠᠷᠠᠮᠠ ᠶᠢᠨ ᠲᠠᠭᠤᠯᠠᠯ ᠮᠣᠩᠭᠤᠯ ᠭᠠᠵᠠᠷ ᠶᠡᠭᠡ ᠲᠡᠯᠬᠡᠷᠡᠪᠡᠢ︾ ᠬᠡᠵᠣ ᠲᠠᠶᠢᠯᠪᠣᠷᠢ ᠬᠢᠵᠡᠢ᠃ ︽ᠬᠠᠨᠳᠠᠷᠮ᠎ᠠ︾ ᠨᠢ ᠯᠣᠪᠰᠠᠩᠴᠦ᠋ᠢᠳᠡᠨ ᠤ ︽ᠮᠤᠩᠭᠤᠯ ᠤᠨ ᠵᠠᠩ ᠠᠭᠠᠯᠢ ᠶᠢᠨ ᠤᠢᠢᠯᠠᠪᠤᠷᠢ︾ ᠳᠤ ᠭᠠᠷᠣᠭᠰᠠᠨ ᠠᠴᠠ ᠨᠠᠭᠠᠰᠢ᠂ ᠡᠨᠡ ᠬᠦ ᠲᠠᠭᠤᠣ ᠲᠦᠮᠡᠳ᠂ ᠨᠠᠢᠮᠠᠨ᠂ ᠬᠤᠷᠴᠢᠨ ᠢᠶᠠᠷ ᠦᠷᠭᠡᠨ ᠢᠶᠠᠷ ᠲᠠᠭᠤᠯᠠᠭᠳᠠᠵᠣ᠂ ᠠᠷᠠᠳ ᠤᠨ ᠲᠣᠮᠳᠠ ᠶᠡᠭᠡ ᠪᠠᠷ ᠲᠡᠯᠬᠡᠷᠡᠵᠡᠢ᠃

ᠯᠣᠪᠰᠠᠩᠴᠦ᠋ᠢᠳᠡᠨ ᠤ ᠨᠤᠮ ᠳᠤ ᠪᠢᠴᠢᠭᠳᠡᠭᠰᠡᠨ ᠬᠠᠨᠳᠠᠷᠮ᠎ᠠ ᠶᠢᠨ ᠦᠯᠢᠬᠡᠷ ᠤᠨ ᠦᠢᠯᠡ ᠶᠠᠪᠣᠳᠠᠯ ᠪᠠ ᠨᠠᠢᠮᠠᠨ ᠬᠤᠰᠢᠭᠤᠨ ᠤ ᠠᠷᠠᠳ ᠤᠨ ᠲᠠᠭᠤᠣ ᠳᠠᠬᠢ ᠦᠢᠯᠡ ᠶᠠᠪᠣᠳᠠᠯ ᠨᠢ ᠵᠦᠷᠢᠶ᠎ᠡ ᠲᠠᠢ ᠪᠠᠶᠢᠳᠠᠭ᠃ ︽ᠮᠤᠩᠭᠤᠯ ᠤᠨ ᠵᠠᠩ ᠠᠭᠠᠯᠢ ᠶᠢᠨ ᠤᠢᠢᠯᠠᠪᠤᠷᠢ︾ ᠳᠠᠬᠢ ︽ᠬᠠᠨᠳᠠᠷᠠᠮᠠ︾ ᠨᠢ ᠦᠪᠡᠷ ᠤᠨ ᠡᠷ᠎ᠡ ᠪᠠᠨ ᠬᠤᠣᠷᠯᠠᠭᠰᠠᠨ ᠪᠠᠶᠢᠬᠤ ᠳᠤ᠂ ︽ ᠨᠠᠢᠮᠠᠨ ᠬᠤᠰᠢᠭᠤᠨ ᠤ ᠠᠷᠠᠳ ᠤᠨ ᠲᠠᠭᠤᠣ︾᠂ ︽ᠬᠤᠷᠴᠢᠨ ᠠᠷᠠᠳ ᠤᠨ ᠲᠠᠭᠤᠣ︾ ᠳᠠᠬᠢ ᠴᠠᠭᠠᠨᠪᠠᠷᠰ ᠤᠨ ᠲᠠᠭᠤᠯᠠᠭᠰᠠᠨ ︽ᠬᠠᠨᠳᠠᠷᠮ᠎ᠠ︾ ᠨᠢ ᠪᠣᠰᠣᠳ ᠲᠤ ᠬᠤᠣᠷᠯᠠᠭᠳᠠᠭᠰᠠᠨ ᠡᠷ᠎ᠡ ᠶᠢᠨ ᠢᠶᠠᠨ ᠦᠰᠢᠶ᠎ᠡ ᠶᠢ ᠠᠪᠬᠤ ᠪᠠᠷ ᠵᠠᠷᠭᠤ ᠵᠠᠭᠠᠯᠳᠣᠯᠭ᠎ᠠ ᠬᠢᠭᠰᠡᠨ ᠭᠡᠵᠣ ᠪᠣᠢ᠃ ︽ᠮᠤᠩᠭᠤᠯ ᠤᠨ ᠵᠠᠩ ᠠᠭᠠᠯᠢ ᠶᠢᠨ ᠤᠢᠢᠯᠠᠪᠤᠷᠢ︾ ᠳᠠᠬᠢ ︽ ᠬᠠᠨᠳᠠᠷᠠᠮᠠ︾ ᠶᠢᠨ ᠲᠠᠭᠤᠣ ᠨᠢ ᠦᠯᠢᠬᠡᠷᠳᠣ ᠲᠠᠭᠤᠣ ᠮᠦᠨ᠂ ᠡᠬᠢᠯᠡᠯᠳᠡ᠂ ᠦᠷᠨᠢᠯᠳᠡ᠂ ᠲᠡᠬᠦᠰᠬᠡᠯ ᠲᠠᠢ ᠪᠦᠬᠡᠳ ᠪᠦᠷᠢᠨ ᠪᠦᠳᠣᠨ ᠦᠢᠯᠡ ᠶᠠᠪᠣᠳᠠᠯ ᠲᠠᠢ︔ ︽ᠨᠠᠢᠮᠠᠨ ᠬᠤᠰᠢᠭᠤᠨ ᠤ ᠠᠷᠠᠳ ᠤᠨ ᠲᠠᠭᠤᠣ︾ ᠪᠠ ︽ᠬᠤᠷᠴᠢᠨ ᠠᠷᠠᠳ ᠤᠨ ᠲᠠᠭᠤᠣ︾ ᠳᠠᠬᠢ ᠦᠢᠯᠡ ᠶᠠᠪᠣᠳᠠᠯ ᠨᠢ ᠲᠣᠩ ᠲᠦᠬᠦᠮ ᠪᠠᠶᠢᠳᠠᠭ᠃ ︽ᠬᠠᠨᠳᠠᠷᠮ᠎ᠠ︾ ᠶᠢᠨ ᠲᠠᠭᠤᠣ ᠳᠤ ᠭᠤᠶᠣ ᠰᠠᠶᠢᠬᠠᠨ ᠦᠡᠭᠭᠡ ᠵᠢᠰᠣ ᠶᠢ ᠮᠠᠭᠳᠠᠨ ᠰᠠᠶᠢᠰᠢᠶᠠᠭᠰᠠᠨ ᠨᠢ ᠠᠭᠤᠯᠭ᠎ᠠ ᠣᠳᠬ᠎ᠠ ᠰᠠᠨᠠᠭ᠎ᠠ ᠶᠢᠨ ᠭᠤᠣᠯᠳᠠᠯᠭ᠎ᠠ ᠪᠣᠯᠵᠣ ᠲᠣᠪᠤᠶᠢᠭᠰᠠᠨ ᠶᠤᠮ᠃ ︽ᠮᠤᠩᠭᠤᠯ ᠤᠨ ᠵᠠᠩ ᠠᠭᠠᠯᠢ ᠶᠢᠨ ᠤᠢᠢᠯᠠᠪᠤᠷᠢ︾ ᠳᠤ ︽ᠬᠠᠨᠳᠠᠷᠠᠮᠠ︾ ᠶᠢ ᠰᠢᠬᠦᠬᠦ ᠨᠣᠶᠠᠳ ︽ᠦᠡᠭᠭᠡ ᠵᠢᠰᠣ ᠬᠡᠳᠣᠷᠭᠡᠢ ᠦᠵᠡᠰᠬᠦᠯᠠᠩ ᠁ ᠲᠦᠷᠣᠭ᠍ᠰᠡᠨ ᠰᠠᠶᠢᠬᠠᠨ ᠢ ᠭᠠᠶᠢᠬᠠᠵᠣ ᠰᠢᠳᠭᠡᠬᠦ ᠦᠬᠡᠢ᠂ ᠬᠤᠰᠢᠭᠤ ᠵᠠᠬᠢᠷᠣᠭᠴᠢ ᠰᠠᠶᠢᠬᠠᠨ ᠬᠠᠷᠠᠭᠠᠯᠵᠠᠮᠣᠢ︾ ᠬᠡᠵᠣ ᠲᠠᠶᠢᠯᠪᠣᠷᠢ ᠳᠠᠭᠠᠨ ᠪᠢᠴᠢᠪᠡ᠃ ᠨᠠᠢᠮᠠᠨ ᠬᠤᠰᠢᠭᠤᠨ ᠤ ᠠᠷᠠᠳ ᠤᠨ ᠲᠠᠭᠤᠣ ︽ᠬᠠᠨᠳᠠᠷᠮ᠎ᠠ︾ ᠳᠤ ᠬᠠᠨᠳᠠᠷᠮ᠎ᠠ ᠶᠢᠨ ᠦᠡᠭᠭᠡ ᠵᠢᠰᠣᠨ ᠳᠤ ᠲᠠᠴᠢᠶᠠᠳᠠᠵᠣ ᠪᠠᠶᠢᠭᠰᠠᠨ ᠠᠯᠪᠠᠨ ᠨᠣᠶᠠᠳ ᠪᠠ ᠡᠭᠡᠯ ᠵᠢᠷ ᠤᠨ ᠬᠦᠮᠣᠰ ᠢ ᠶᠣᠵᠣᠯᠠᠨ ᠲᠠᠭᠠᠷᠢᠵᠡᠢ᠃ ᠪᠠᠰᠠ ᠨᠢᠬᠡ ᠲᠠᠯ᠎ᠠ ᠠᠴᠠ ᠰᠢᠨᠵᠢᠵᠣ ᠦᠵᠡᠪᠡᠯ᠂ ︽ᠮᠤᠩᠭᠤᠯ ᠤᠨ ᠵᠠᠩ ᠠᠭᠠᠯᠢ ᠶᠢᠨ ᠤᠢᠢᠯᠠᠪᠤᠷᠢ︾ ᠳᠤ ︽ᠬᠠᠨᠳᠠᠷᠠᠮᠠ︾ ᠶᠢ ᠰᠢᠬᠦᠬᠦ ᠨᠣᠶᠠᠳ ᠨᠢ ᠰᠢᠬᠦᠬᠦ ᠬᠠᠮᠤᠭ ᠲᠡᠭᠡᠳᠣ ᠨᠣᠶᠠᠷᠬᠠᠭᠴᠢ ᠳᠤ ᠨᠠᠶᠢᠳᠠᠭᠰᠠᠨ ᠪᠠ ᠨᠠᠢᠮᠠᠨ ᠤ ᠠᠷᠠᠳ ᠤᠨ ᠲᠠᠭᠤᠣ ︽ᠬᠠᠨᠳᠠᠷᠮ᠎ᠠ︾ ᠳᠤ ᠪᠣᠰᠣᠳ ᠲᠤ ᠬᠤᠣᠷᠯᠠᠭᠳᠠᠭᠰᠠᠨ ᠬᠦᠷᠭᠡᠨ ᠤ ᠪᠠᠨ ᠦᠰᠢᠶ᠎ᠡ ᠶᠢ ᠠᠪᠬᠤ ᠪᠠᠷ ᠵᠠᠷᠭᠤ ᠬᠦᠬᠡᠬᠡᠵᠣ ᠪᠠᠶᠢᠭ᠎ᠠ ᠦᠢᠯᠡ ᠶᠠᠪᠣᠳᠠᠯ ᠤᠨ ᠠᠷᠣ ᠳᠤ ᠲᠡᠳᠡᠭᠡᠷ ᠬᠦᠮᠣᠰ ᠤᠨ ᠲᠣᠬᠠᠢ ᠶᠢᠨ ᠦᠶ᠎ᠡ ᠶᠢᠨ ᠦᠢᠮᠡᠭᠡᠨ ᠲᠡᠪᠵᠢᠶᠡᠨ ᠲᠠᠢ ᠣᠷᠤᠭ᠎ᠠ ᠪᠣᠰᠬᠠᠭ᠎ᠠ ︽ᠦᠡᠭᠭᠡ ᠨᠢ ᠮᠦᠡᠭᠬᠦ ᠪᠣᠯᠵᠣ᠂ ᠬᠠᠣᠯᠢ ᠨᠢ ᠭᠠᠣᠯᠢ ᠪᠣᠯᠵᠣ︾ ᠪᠠᠶᠢᠬᠤ ᠴᠠᠭ ᠲᠦᠷᠣ ᠳᠤ ᠭᠤᠮᠣᠷᠬᠠᠨ ᠬᠢᠯᠢᠰᠳᠡᠵᠣ ᠪᠦᠬᠦᠢ ᠠᠭᠤᠯᠭ᠎ᠠ ᠣᠳᠬ᠎ᠠ ᠰᠠᠨᠠᠭ᠎ᠠ ᠲᠠᠯᠳᠠᠯᠠᠭᠳᠠᠵᠣ ᠪᠠᠶᠢᠭ᠎ᠠ ᠶᠢ ᠦᠵᠡᠬᠦᠯᠵᠡᠢ᠃ ᠲᠣᠰ ᠲᠠᠭᠤᠨ ᠳᠤ ︽ᠢᠡᠭ ᠢ ᠪᠠᠨ ᠴᠡᠪᠴᠢᠵᠣ ᠪᠠᠶᠢᠭᠰᠠᠨ ᠱᠢ ᠵᠢᠶᠠᠩ︾ ︽ᠵᠠᠶᠠᠭ᠎ᠠ ᠪᠣᠳᠣᠵᠣ ᠪᠠᠶᠢᠭᠰᠠᠨ ᠰᠣᠬᠤᠷ︾ ︽ᠲᠦᠷᠪᠡᠨ ᠰᠢᠶᠠᠨᠱᠸᠡᠭ︾ ︽ᠬᠤᠭᠤᠯᠠᠨ ᠭᠤᠸᠠᠩᠵᠠᠨ ᠤ ᠵᠠᠩᠭᠤᠶᠢᠳᠠ︾ ︽ᠠᠯᠢᠮ᠎ᠠ ᠬᠤᠳᠠᠯᠳᠣᠵᠣ ᠪᠠᠶᠢᠭᠰᠠᠨ ᠵᠠᠩᠭᠤᠶᠢᠳᠠ︾ ︽ᠦᠰᠣ ᠵᠠᠰᠠᠭᠴᠢ︾ ︽ᠲᠡᠷᠭᠡᠴᠢᠨ︾ ︽ᠳ᠋ᠠ ᠯᠠᠮᠠ︾ ᠵᠡᠷᠭᠡ ᠬᠦᠮᠣᠰ ᠢ ᠲᠠᠪᠠᠭᠤᠯᠣᠨ ᠬᠤᠱᠣᠩᠨᠠᠵᠣ᠂ ᠬᠠᠨᠳᠠᠷᠮ᠎ᠠ ᠶᠢᠨ ﻿ᠦᠡᠭᠭᠡ ᠵᠢᠰᠣ ᠶᠢ ᠲᠠᠮ ᠢᠶᠠᠷ ᠲᠠᠪᠠᠭᠤᠯᠣᠨ ᠲᠣᠪᠤᠶᠢᠯᠭᠠᠨ᠂ ︽ᠬᠠᠨᠳᠠᠷᠮ᠎ᠠ︾ ᠶᠢᠨ ᠲᠠᠭᠤᠣ ᠶᠢᠨ ᠦᠯᠢᠬᠡᠷᠯᠢᠭ ᠱᠤᠭ ᠤᠨ ᠨᠡᠶᠢᠳᠡᠯᠢᠭ ᠴᠢᠨᠠᠷ ᠢ ᠢᠯᠡᠷᠡᠬᠦᠯᠵᠡᠢ᠃ ᠢᠡᠭᠬᠢᠵᠣ ᠦᠵᠡᠪᠡᠯ ᠲᠣᠰ ᠲᠠᠭᠤᠣ ᠨᠢ ᠱᠣᠭᠳᠣ ᠲᠠᠭᠤᠣ ᠪᠣᠯᠣᠨ᠎ᠠ᠃ ᠱᠣᠭᠳᠣ ᠲᠠᠭᠤᠣ ᠨᠢ ᠱᠤᠭ ᠵᠦᠴᠣᠭᠡ ᠶᠢᠨ ᠰᠢᠨᠵᠢ ᠴᠢᠨᠠᠷ ᠲᠠᠢ ᠪᠠᠶᠢᠳᠠᠭ᠂ ᠲᠡᠷᠡ ᠨᠢ ᠱᠣᠭᠯᠠᠨ ᠲᠦᠷᠰᠣᠯᠡᠵᠣ᠂ ᠲᠠᠭᠠᠷᠢᠨ ᠬᠤᠱᠣᠩᠨᠠᠬᠤ ᠪᠠᠷ ᠭᠤᠣᠯ ᠠᠷᠭ᠎ᠠ ᠪᠠᠷᠢᠯ ᠢᠶᠠᠨ ᠪᠣᠯᠭᠠᠵᠣ᠂ ᠣᠷᠠᠨ ᠨᠠᠶᠢᠷᠠᠭᠤᠯᠭ᠎ᠠ ᠶᠢᠨ ᠬᠤᠱᠣᠩᠨᠠᠯ ᠲᠠᠪᠠᠭᠤᠯᠣᠯ ᠤᠨ ᠠᠷᠭ᠎ᠠ ᠶᠢ ᠬᠡᠷᠡᠭᠯᠡᠵᠣ ᠲᠠᠭᠤᠯᠠᠳᠠᠭ᠃

︽ᠮᠣᠩᠭᠤᠯ ᠤᠨ ᠵᠠᠩ ᠠᠭᠠᠯᠢ ᠶᠢᠨ ᠣᠶᠢᠯᠠᠪᠣᠷᠢ︾ ᠳᠤ ︽ᠬᠠᠨᠳᠠᠷᠠᠮᠠ︾ ᠶᠢ ︽ᠦᠪᠡᠷᠢᠶᠡᠨ ᠬᠤᠣᠷ ᠢᠳᠡᠵᠣ ᠦᠬᠦᠪᠡᠢ︾ ᠬᠡᠰᠡᠨ ᠪᠠ ᠨᠠᠢᠮᠠᠨ ᠬᠤᠰᠢᠭᠤᠨ ᠤ ᠠᠷᠠᠳ ᠤᠨ ᠲᠠᠭᠤᠤ ︽ᠬᠠᠨᠳᠠᠷᠮ᠎ᠠ︾ ᠳᠤ ᠬᠠᠨᠳᠠᠷᠮ᠎ᠠ ᠶᠢ ᠵᠠᠷᠭᠤ ᠵᠠᠭᠠᠯᠳᠣᠭᠠᠨ ᠬᠢᠬᠡᠳ ᠲᠡᠬᠦᠰᠭᠡᠯ ᠦᠬᠡᠢ ᠪᠠᠷ ᠲᠠᠭᠤᠯᠠᠳᠠᠭ ᠨᠢ ᠪᠠᠶᠠᠷᠳᠣ ᠵᠦᠴᠣᠭᠡ ᠪᠢᠰᠢ᠂ ᠭᠤᠨᠢᠭᠳᠣ ᠵᠦᠴᠣᠭᠡ ᠮᠦᠨ᠃ ᠲᠠᠷᠣᠢ ᠲᠠᠭᠤᠣ ᠵᠣᠬᠢᠶᠠᠭᠴᠢ ᠶᠢᠨ ︽ᠨᠢᠯᠪᠣᠰᠣᠳᠣ ᠢᠨᠢᠶᠡᠳᠣ ᠶᠢᠨ ᠬᠤᠱᠣᠩᠨᠠᠬᠤ ᠠᠷᠭ᠎ᠠ︾ ᠪᠣᠯᠣᠨ᠎ᠠ᠃ ᠲᠣᠰ ᠲᠠᠭᠤᠣ ᠳᠤ ᠭᠤᠣᠯᠳᠠᠭᠤ ᠬᠠᠨᠳᠠᠷᠮ᠎ᠠ ᠶᠢ ᠵᠠᠭᠠᠯᠳᠣᠭᠠᠨ ᠬᠢᠬᠦ ᠪᠠᠷ ᠶᠠᠪᠣᠵᠣ ᠪᠠᠶᠢᠬᠤ ᠵᠠᠮ ᠳᠤᠨᠢ ᠣᠯᠠᠨ ᠬᠦᠮᠣᠰ ᠲᠡᠬᠦᠨ ᠤ ᠭᠤᠶᠣ ᠦᠵᠡᠰᠬᠦᠯᠠᠩ ᠲᠦᠷᠣᠭ᠍ᠰᠡᠨ ᠢ ᠦᠵᠡᠭᠡᠳ ᠰᠦᠨᠡᠰᠣ ᠨᠢ ᠭᠠᠷᠣᠭᠰᠠᠨ ᠶᠣᠮ ᠰᠢᠭ᠋ ᠰᠣᠨᠢᠨ ᠬᠠᠴᠢᠨ ᠲᠦᠷᠢ ᠪᠠᠶᠢᠳᠠᠯ ᠪᠠ ᠬᠡᠷᠡᠭ ᠶᠠᠪᠤᠳᠠᠯ ᠭᠠᠷᠣᠭᠰᠠᠨ ᠢ ᠵᠢᠷᠤᠭᠯᠠᠵᠠᠢ᠃ ᠲᠡᠷᠭᠡ ᠨᠢ ᠬᠦᠭᠯᠡᠭᠡᠳ ᠲᠡᠩᠭᠡᠯᠢᠭ ᠨᠢ ᠬᠤᠭᠤᠷᠠᠵᠣ ᠪᠠᠶᠢᠳᠠᠯ᠎ᠠ᠂ ᠬᠤᠶᠠᠷ ᠵᠠᠩ ᠬᠡᠷ ᠲᠤᠨᠢ ᠭᠠᠯ ᠵᠣᠯᠭᠠᠵᠣ ᠪᠠᠶᠢᠳᠠᠯ᠎ᠠ᠂ ᠬᠦᠬᠡ ᠸᠠᠭᠠᠷ ᠤᠨ ᠰᠦᠮ᠎ᠡ ᠨᠢ ᠬᠦᠷᠪᠡᠭᠡᠳ ᠣᠨᠠᠵᠣ ᠪᠠᠶᠢᠳᠠᠯ᠎ᠠ᠂ ᠡᠷᠡᠬᠡᠢ ᠬᠤᠷᠣᠭᠤ ᠪᠠᠨ ᠲᠠᠰᠣᠯᠵᠣ ᠪᠠᠶᠢᠳᠠᠯ᠎ᠠ᠂ ᠬᠦᠨ ᠨᠦᠬᠡᠨ ᠳᠤ ᠣᠶᠢᠴᠢᠵᠣ ᠪᠠᠶᠢᠳᠠᠯ᠎ᠠ ᠪᠦᠷ ᠣᠭᠳᠣ ᠮᠡᠳᠡᠬᠦ ᠦᠬᠡᠢ ᠪᠠᠶᠢᠬᠤ ᠵᠡᠷᠭᠡ ᠣᠷᠴᠢᠨ ᠠᠬᠤᠢ ᠶᠢ ᠶᠦᠮᠣᠷᠯᠡᠨ ᠦᠵᠡᠬᠦᠯᠵᠣ᠂ ᠲᠡᠳᠡ ︽ᠡᠷᠡᠬᠡᠢ ᠬᠤᠷᠣᠭᠤ ᠪᠠᠨ ᠲᠠᠰᠣᠯᠴᠢᠬᠠᠭᠠᠳ︾᠂ ︽ᠨᠦᠬᠡᠨ ᠳᠤ ᠣᠶᠢᠴᠢᠴᠢᠬᠠᠭᠠᠳ︾᠂ ︽ᠴᠢᠷᠠᠢ ᠪᠠᠨ ᠬᠤᠰᠤᠵᠤ︾᠂ ︽ᠬᠡᠷ ᠲᠤ ᠨᠢ ᠭᠠᠯ ᠵᠣᠯᠭᠠᠭᠰᠠᠨ︾᠂ ︽ᠦᠷᠣᠭᠡᠰᠣᠨ ᠴᠢᠬᠢ ᠶᠢ ᠨᠢ ᠣᠭᠳᠣᠯᠵᠤ︾᠂ ︽ ᠲᠡᠷᠭᠡ ᠨᠢ ᠬᠦᠭᠯᠡᠭᠡᠳ ᠲᠡᠩᠭᠡᠯᠢᠭ ᠨᠢ ᠬᠤᠭᠤᠷᠠᠭᠰᠠᠨ︾᠂ ︽ᠬᠦᠬᠡ ᠸᠠᠭᠠᠷ ᠤᠨ ᠰᠦᠮ᠎ᠡ ᠨᠢ ᠬᠦᠷᠪᠡᠭᠡᠳ︾ ᠬᠡᠭᠦ ᠭᠤᠨᠢᠭᠳᠣ ᠦᠷ᠎ᠡ ᠳ᠋ᠦᠡᠭ ᠳᠤ ᠤᠨᠠᠭᠰᠠᠨ ᠶᠤᠮ᠃ ᠡᠭᠦᠨ ᠢᠶᠠᠷ ᠲᠠᠮᠵᠢᠨ ᠬᠡᠷᠪᠡ ᠦᠡᠭᠭᠡ ᠵᠢᠰᠣᠨ ᠳᠤ ᠰᠢᠨᠣᠬᠠᠶᠢᠷᠠᠪᠠᠯ ᠡᠳᠡᠭᠡᠷ ᠦᠷ᠎ᠡ ᠳ᠋ᠦᠡᠭ ᠢ ᠣᠯᠣᠨ᠎ᠠ ᠬᠡᠳᠡᠭ ᠰᠣᠷᠭᠠᠮᠵᠢ ᠶᠢ ᠬᠦᠮᠦᠰ ᠲᠤ ᠬᠦᠷᠳᠡᠭᠡᠭᠦ ᠪᠠᠷ ᠵᠤᠷᠢᠵᠠᠢ᠃

︽ᠬᠠᠨᠳᠠᠷᠠᠮᠠ ᠶᠢ ᠲᠦᠷᠣᠬᠦ ᠴᠠᠭ ᠡᠬᠡ ᠶᠢᠨ ᠬᠢᠨ ᠵᠡᠬᠦᠳᠣᠯᠡᠭᠰᠡᠨ ᠪᠣᠯᠪᠠᠰᠣ᠂ ᠲᠡᠭᠷᠢ ᠠᠴᠠ ᠨᠢᠬᠡᠨ ᠵᠣᠯᠠ ᠪᠠᠭᠤᠵᠣ ᠢᠷᠡᠭᠡᠳ ᠡᠪᠣᠷ ᠲᠡᠭᠡᠷ᠎ᠡ ᠠᠪᠠᠢ ᠬᠡᠮᠡᠨ ᠵᠡᠬᠦᠳᠣᠯᠡᠵᠣ ᠬᠠᠨᠳᠠᠷᠠᠮᠠ ᠶᠢ ᠲᠦᠷᠣᠪᠡᠢ︾ ᠬᠡᠵᠣ ︽ᠮᠤᠩᠭᠤᠯ ᠤᠨ ᠵᠠᠩ ᠠᠭᠠᠯᠢ ᠶᠢᠨ ᠤᠢᠢᠯᠠᠪᠤᠷᠢ︾ ᠳᠤ ᠪᠢᠴᠢᠵᠣ ᠣᠷᠣᠭᠤᠯᠣᠭᠰᠠᠨ ᠨᠢ ᠲᠣᠩ ᠣᠳᠬ᠎ᠠ ᠴᠢᠨᠠᠷ ᠲᠠᠢ᠃ ᠦᠡᠭᠭᠡᠨ ᠲᠠᠯ᠎ᠠ ᠠᠴᠠ ᠨᠢ ᠦᠵᠡᠪᠡᠯ ᠬᠠᠨᠳᠠᠷᠠᠮ᠎ᠠ ᠶᠢ ᠲᠦᠷᠣᠬᠦ ᠦᠶ᠎ᠡ ᠶᠢᠨ ᠵᠡᠬᠦᠳᠣ᠂ ᠬᠦᠨᠴᠡ ᠲᠠᠯ᠎ᠠ ᠠᠴᠠ ᠨᠢ ᠦᠵᠡᠪᠡᠯ᠂ ᠨᠢᠬᠡ ᠬᠡᠷ ᠪᠦᠯᠢ ᠳᠤ ᠣᠳᠣᠨ ᠪᠠᠭᠤᠭᠰᠠᠨ ᠪᠡᠯᠭᠡ ᠲᠡᠮᠪᠡᠷᠢᠯ ᠲᠠᠢ ᠵᠡᠬᠦᠳᠣ ᠮᠦᠨ᠃

ᠨᠠᠢᠮᠠᠨ ᠬᠤᠰᠢᠭᠤᠨ ᠤ ᠠᠷᠠᠳ ᠤᠨ ᠲᠠᠭᠤᠣ ︽ᠬᠠᠨᠳᠠᠷᠮ᠎ᠠ︾ ᠨᠢ ᠶᠡᠭᠡ ᠡᠷᠳᠡᠮᠳᠡᠨ ᠪᠠᠭᠰᠢ ᠯᠣᠪᠰᠠᠩᠴᠦ᠋ᠢᠳᠡᠨ ᠤ ︽ᠮᠣᠩᠭᠤᠯ ᠤᠨ ᠵᠠᠩ ᠠᠭᠠᠯᠢ ᠶᠢᠨ ᠣᠶᠢᠯᠠᠪᠣᠷᠢ︾ ᠶᠢᠨ ︽ᠬᠠᠨᠳᠠᠷᠠᠮᠠ︾ ᠠᠴᠠ ᠢᠷᠡᠯᠳᠡᠢ ᠨᠢ ᠲᠠᠮᠵᠢᠭ ᠦᠬᠡᠢ ᠶᠣᠮ᠃ ᠡᠬᠦᠨ ᠢᠶᠠᠷ ᠪᠠᠷᠠᠬᠤ ᠦᠬᠡᠢ ᠶᠡᠭᠡ ᠪᠠᠭᠰᠢᠳᠠᠨ ︽ᠠᠮᠢᠳᠠᠨ ᠤ ᠲᠡᠭᠡᠳᠣ︾᠂ ︽ᠮᠦᠡᠭᠭᠡ ᠲᠡᠭᠷᠢ︾᠂ ︽ᠡᠵᠡᠨ ᠲᠦᠷᠣ ᠶᠢᠨ ᠡᠩᠭᠡ︾᠂ ︽ᠡᠩᠭᠡ ᠲᠣᠪᠴᠢᠶ᠎ᠠ︾᠂ ︽ᠰᠠᠨᠰᠠᠷ ᠤᠨ ᠬᠦᠷᠳᠣ︾᠂ ︽ ᠮᠣᠩᠭᠤᠯ ᠴᠡᠷᠢᠭ ᠤᠨ ᠲᠠᠭᠤᠯᠠᠯ︾᠂ ︽ᠠᠩᠭᠠᠢ ᠬᠡᠣᠭᠡᠳ ᠤᠨ ᠲᠠᠭᠤᠯᠠᠯ︾᠂ ︽ᠲᠦᠷᠪᠡᠨ ᠲᠠᠯᠠᠢ︾᠂ ︽ᠰᠠ ᠪᠠᠶᠢᠰᠠ ᠶᠢᠨ ᠲᠠᠭᠤᠯᠠᠯ︾᠂ ︽ᠰᠸᠡᠭ ᠸᠠᠩ ᠤᠨ ᠲᠠᠭᠤᠯᠠᠯ︾᠂ ︽ᠨᠠᠩᠰᠠᠯ ᠵᠠᠨᠠᠮᠠ︾᠂ ︽ᠭᠠᠨᠭ᠍ᠷᠠᠶᠢᠮ᠎ᠠ︾ ᠵᠡᠷᠭᠡ ᠠᠷᠪᠠᠨ ᠲᠦᠷᠪᠡᠨ ᠲᠠᠭᠤᠯᠠᠯ ᠢ ᠮᠡᠳᠡᠬᠦ ᠬᠡᠪ ᠢᠶᠠᠷ ᠢᠶᠠᠨ ᠲᠡᠮᠳᠡᠭᠯᠡᠭᠰᠡᠨ ᠤ ᠬᠠᠮᠳᠣᠳᠠ ᠮᠣᠩᠭᠤᠯ ᠲᠠᠭᠤᠣ ᠶᠢᠨ ᠬᠦᠭᠵᠢᠯ ᠤᠨ ᠲᠡᠣᠭᠡ᠂ ᠵᠠᠷᠢᠮ ᠲᠠᠭᠤᠣ ᠶᠢᠨ ᠡᠬᠦᠰᠣᠯ ᠭᠠᠷᠣᠯ ᠤᠨ ᠪᠣᠳᠡᠳᠡᠢ ᠲᠠᠨᠢᠯᠴᠠᠭᠤᠯᠭ᠎ᠠ ᠬᠢᠬᠡᠳ ᠠᠷᠠᠳ ᠤᠨ ᠲᠠᠭᠤᠣ ᠶᠢᠨ ᠲᠣᠬᠠᠢ ᠦᠪᠡᠷ ᠤᠨ ᠦᠵᠡᠯᠳᠡ ᠪᠠᠨ ᠲᠠᠭᠠᠯᠳᠣᠭᠤᠯᠣᠨ ᠲᠡᠮᠳᠡᠭᠯᠡᠵᠡᠢ᠃ ᠣᠨᠴᠠᠭᠠᠶᠢᠯᠠᠨ ᠲᠦᠮᠡᠳ᠂ ᠨᠠᠢᠮᠠᠨ ᠬᠤᠶᠠᠷ ᠬᠤᠰᠢᠭᠤᠨ ᠤ ᠬᠦᠮᠣᠨ ᠳᠤ ᠬᠤᠯᠪᠣᠭᠳᠠᠬᠤ ᠲᠡᠣᠭᠡᠳᠡᠢ ︽ᠬᠠᠨᠳᠠᠷᠠᠮᠠ︾ ᠮᠡᠳᠣ ᠶᠢᠨ ᠣᠷᠴᠢᠨ ᠴᠠᠭ ᠤᠨ ᠲᠠᠭᠤᠣ ᠶᠢᠨ ᠭᠠᠷᠣᠯ ᠡᠬᠦᠰᠣᠯ ᠤᠨ ᠲᠣᠬᠠᠢ ᠲᠡᠮᠳᠡᠭᠯᠡᠭᠰᠡᠨ ᠪᠣᠳᠡᠳᠡᠢ ᠲᠠᠶᠢᠯᠪᠣᠷᠢ ᠨᠢ ᠮᠣᠩᠭᠤᠯ ᠠᠷᠠᠳ ᠤᠨ ᠲᠠᠭᠤᠣ ᠪᠣᠶᠣ ᠲᠡᠣᠭᠡ ᠶᠢ ᠰᠣᠳᠣᠯᠣᠭᠴᠢᠳ ᠲᠤ ᠲᠣᠩ ᠬᠤᠪᠣᠷ ᠴᠣᠬᠠᠭ ᠦᠨ᠎ᠡ ᠦᠷᠳᠡᠭ ᠲᠠᠢ ᠬᠢᠨᠠᠯᠳᠡ ᠶᠢᠨ ᠮᠠᠲ᠋ᠧᠷᠢᠶᠠᠯ ᠬᠠᠨᠭ᠍ᠭᠠᠭᠰᠠᠨ ᠶᠣᠮ᠃ ᠡᠶᠢᠮᠣ ᠠᠴᠠ ᠡᠨᠡ ᠬᠦ ᠠᠭᠤᠣ ᠶᠡᠭᠡ ᠪᠠᠭᠰᠢᠳᠠᠨ ᠪᠣᠯ ᠮᠣᠩᠭᠤᠯ ᠠᠷᠠᠳ ᠤᠨ ᠲᠠᠭᠤᠣ ᠶᠢ ᠦᠰᠦᠭ ᠪᠢᠴᠢᠭ ᠲᠡᠭᠡᠷ᠎ᠡ ᠬᠡᠪ ᠢᠶᠠᠷ ᠨᠢ ᠡᠮᠬᠢᠳᠭᠡᠨ ᠲᠡᠮᠳᠡᠭᠯᠡᠬᠦ ᠠᠵᠢᠯ ᠢ ᠰᠡᠳᠣᠵᠣ ᠬᠢᠭᠰᠡᠨ ᠠᠩᠬᠠᠨ ᠤ ᠬᠦᠮᠦᠰ ᠤᠨ ᠨᠢᠬᠡ ᠪᠣᠯᠣᠨ᠎ᠠ᠃ ᠡᠬᠦᠨ ᠤ ᠲᠠᠷᠠᠭ᠎ᠠ ᠰᠣᠶᠣᠯ ᠤᠨ ᠵᠢᠳᠬᠦᠯᠳᠡᠨ ᠪᠦᠬᠡᠬᠡᠰᠢᠭ ᠠᠪᠣᠭᠠᠢ ︽ᠣᠯᠠᠭᠠᠨ ᠪᠠᠷᠰ︾ ᠰᠡᠳᠬᠦᠯ ᠳᠡᠭᠡᠨ ᠣᠯᠠᠨ ᠣᠯᠠᠨ ᠠᠷᠠᠳ ᠤᠨ ᠲᠠᠭᠤᠣ ᠶᠢ ᠨᠡᠶᠢᠳᠡᠯᠡᠵᠣ᠂ ᠠᠷᠠᠳ ᠤᠨ ᠲᠠᠭᠤᠣ ᠶᠢᠨ ᠬᠦᠭᠵᠢᠯᠳᠡ ᠶᠢ ᠣᠷᠣᠭᠰᠢ ᠲᠦᠯᠬᠢᠨ ᠠᠬᠢᠭᠤᠯᠵᠡᠢ᠃

ᠣᠳᠣᠬᠠᠨ ᠳᠤ᠂ ︽ᠡᠭᠡᠰᠢᠭ︾᠂ ᠸᠢᠴᠠᠲ ᠲᠠᠪᠴᠠᠩ ᠢᠶᠠᠷ ᠬᠤᠷᠴᠢᠨ ᠠᠷᠠᠳ ᠤᠨ ᠲᠠᠭᠤᠤ ᠶᠠᠩᠵᠣ ᠪᠦᠷᠢ ᠶᠢᠨ ᠬᠡᠪ ᠨᠠᠮᠪᠠ ᠪᠠᠷ ᠲᠠᠭᠤᠯᠠᠭᠳᠠᠵᠣ ᠪᠣᠢ᠃ ᠬᠠᠨᠳᠠᠷᠮ᠎ᠠ ᠨᠢ ᠴᠣᠬᠤᠮ ᠶᠠᠮᠠᠷ ᠬᠦᠮᠣᠨ ᠪᠣᠯᠬᠤ᠂ ᠲᠠᠭᠤᠣ ᠳᠤ ᠭᠠᠷᠳᠠᠭ ᠵᠠᠷᠭᠤᠴᠢ ᠨᠣᠶᠠᠳ᠂ ᠨᠠᠮᠵᠢᠯ ᠵᠠᠯᠠᠨ᠂ ᠭᠠᠨᠭ᠍ᠳᠡᠮᠣᠷ ᠬᠡᠳᠡᠭ ᠶᠠᠮᠠᠷ ᠰᠢᠣ ᠬᠦᠮᠣᠨ ᠪᠣᠯᠬᠤ᠂ ᠡᠨᠡ ᠲᠠᠭᠤᠣ ᠴᠣᠬᠤᠮ ᠬᠡᠵᠢᠶ᠎ᠡ ᠪᠣᠢ ᠪᠣᠯᠣᠭᠰᠠᠨ᠂ ᠡᠨᠡ ᠬᠦ ᠲᠠᠭᠤᠣ ᠶᠢᠨ ᠦᠷᠬᠦᠯᠵᠢᠯᠡᠯ ᠪᠠᠶᠢᠬᠤ ᠤᠤ ᠦᠬᠡᠢ ᠤᠤ ᠵᠡᠷᠭᠡ ᠠᠰᠠᠭᠤᠳᠠᠯ ᠨᠢ ᠡᠷᠳᠡᠮᠳᠡᠳ ᠮᠡᠷᠭᠡᠳ ᠤᠨ ᠰᠣᠳᠣᠯᠣᠭᠤᠰᠢᠳᠡᠢ ᠠᠰᠠᠭᠤᠳᠠᠯ ᠪᠤᠯᠤᠨ᠎ᠠ᠃